Xiletelo lexi xi tsariwe hi ku tsakela rihanyo na vuhlayiseki bya vatirhi eAfrika Dzonga. Xi kongomane na ku hlamusela Nawu hi ku olova eka vanghenisi va xandla eka ntirho wa rihanyo na vuhlayiseki wa eAfrika Dzonga. U fike a jika ekhoneni, ivi a vona lomu ku yimbelela a ku sukela kona. Lahaya kulenyana a ku ri na ntlawa lowukulu wa vanhu lava a va ri karhi va yimbelela no khankhakhankha. A va ri karhi va khankhisa xisweswo va cinela mimovha mimbirhi leyi a yi pfurha ku fana na maphepha. Hiloko milenge ya Mathebula yi hlamala, yi tsandzeka ku ya emahlweni. A yima, a honokela mihlolo. A fambisa mahlo, a valanga hinkwaswo. A vona ku hiteka. A vona minyuku. A vona matimba etinghoheni leti a ti ri maboboma ya nyuku. A twa ku fundziwa ka ntamu emaritweni lama yimbelelaka. A vona vanhu lava mitiweke hi xikongomelo xin'we. Vanhu lava tiyimiseleke. Ivi mahlo yakwe ya hlangana na ya Matimba. Nkarhi wu yima. Whi! Endzhakunyana, Matimba a hlomuka entshungwini lowuya, a kongoma tata wakwe. A fika a n'wi languta. Tatana na n'wana va jamelana epuweni ra misava leyi anameke. Vuxaka bya nyama na ngati a byi hikiwile. A va lo hundzuka vanhu ntsena. Havambirhi a va twa nyuku wu rhelela eswikandzeni swa vona: wa Matimba wu ri wa ku tirhisiwa ka miri;wa Mathebula wu ri wa ku tirhisiwa ka miehleketo. Matimba a hundzuluka a kombetela mimovha leyi pfurhaka.